Meldingen kommer, efter at Alternativets formand, Uffe Elbæk, i går aftes skrev på sin Facebook-profil, at han følte sig uretfærdigt behandlet af tv-værten, der havde interviewet ham til sit søndagsprogram, "Vi ses hos Clement".

Det fik ham til at melde afbud til et søndagsinterview med DR2-programmet Deadline.

- Jeg havde kørt et hårdt program (efter partiets landsmøde, der blev afholdt i weekenden, red.) og havde brug for at holde fri søndag aften. Men jeg var også mega irriteret over interviewet med Clement. Tingene hænger jo sammen, det er klart, skrev Uffe Elbæk.

På sin Twitter-konto understreger Søren Pind dog, at beslutningen om ikke længere at deltage i interview med DR-værten er taget før Elbæk-interviewet.

- Altså.... Det er ikke Clements interview med Elbæk, der har udløst min beslutning. Den er truffet for en tid siden på basis af egen erfaring.